युवा संस्कार शिविर का आयोजन 2 से
राजपुरोहित समाज के छात्र लेंगे युवा संस्कार शिविर में भाग, तैयारियां जोरों पर
तैयारियां
प्रत्येक गांव स्तर पर हो रहा संस्कार शिविर को लेकर पंजीयन का काम
भास्करसंवाददाता | पाली
ब्रह्मधाम आसोतरा के गादीपति संत तुलसाराम महाराज के शिष्य वेदांताचार्य ध्यानाराम महाराज के सानिध्य अखिल विश्व राजपुरोहित खेतेश्वर युवा सेवा संघ के तत्वावधान में 2 से 5 जनवरी तक कॉलेज रोड़ स्थित राजपुरोहित छात्रावास में युवा संस्कार प्रेरणा शिविर का आयोजन किया जाएगा। समाज के महावीरसिंह सुकरलाई ने बताया कि इस शिविर में 11 से पीजी तक पढऩे वाले जिले के राजपुरोहित समाज के छात्र भाग लेंगे। शिविर में भाग लेने के लिए समाज के छात्रों के पंजीयन का कार्य ग्राम तहसील स्तर पर चल रहा है। शिविर की तैयारियों को लेकर वीडी नगर स्थित समाज भवन में बैठक का आयोजन किया गया। बैठक में शिविर को सफल बनाने के लिए अलग-अलग कमेटियों को गठन कर जिम्मेदारी दी गई। शिविर में भाग लेने के लिए 30 दिसंबर तक पंजीयन का काम किया जाएगा। चार दिन तक चलने वाले शिविर में शिक्षा के साथ संस्कारों पर फोकस किया जाएगा। शिविर में 18 विषयों पर अलग-अलग सत्रों में विशेषज्ञों द्वारा मार्गदर्शन दिया जाएगा। इसके साथ ही योग, प्रणायाम, सेवा कार्य, खेलकूद प्रभात फेरी सहित कई आयोजन किए जाएगे। शिविर के आयोजन को समाज के युवाओं सहित सभी वर्गों में उत्साह है।
बौद्धिकसत्र में होगा ज्ञान का संचार : युवासंस्कार शिविर में संस्कारमय शिक्षा व्यक्तित्व विकास, व्यसनमुक्त जीवन का महत्व, जीवन में सेवा समर्पण का महत्व, सदाचार जीवन का आधार, विद्यार्थी जीवन में अनुशासन, लक्ष्य निर्धारण प्राप्ति, समाजहित में हमारा योगदान, परिवार में हम कैसे रहे, सामाजिक अधिकार कर्तव्य, आदर्श दिनचर्या, सामाजिक समरसता, मन की एकाग्रता मनोविज्ञान, राष्ट्र निर्माण में स्वदेशी भाव का महत्व, व्यवहार शुद्धि-सफलता के सोपान, गुरू तत्व सेवा, मैं हम - व्यक्ति समाज, सनातन धर्म में विश्व बंधुत्व, समय का सदुपयोग, धर्म क्या, क्यों कैसे सहित कई बौद्धिक सत्रों का आयोजन होगा।
हर जिले में आयोजित होंगे शिविर
संस्कारमयशिक्षा व्यसन मुक्त समाज की अवधारणा को लेकर वेदांताचार्य ध्यानाराम महाराज के सानिध्य में प्रत्येक जिले में युवा संस्कार शिविरों को आयोजन किया जाएगा। प्रथम चरण में पांच जिलों में बाड़मेर, जालोर, सिरोही, पाली जोधपुर में शिविरों का आयोजन किया जा रहा है। दूसरे चरण में अन्य जिलों में भी शिविरों का आयोजन किया जाएगा। शिविर को लेकर समाज के बाबूसिंह खाराबेरा, गिरधारीसिंह पीलवा, राधेश्याम रूंगड़ी महावीरसिंह सुकरलाई ने सुमेरपुर, फालना, सादड़ी, मादा, ढालोप, नाडोल रानी क्षेत्र के गांवों का दौराकर समाज बंधुओं से इस शिविर में भागीदारी निभाने का आह्वान किया।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva